Хацелі карову займець, ды ў наваколлі ні ў каго больш няма іх. Адну трымаць немагчыма. Раней у нас была карова, але, як чула рыканне з фермы, зрывалася і ляцела туды. Таму козачак завялі. Двух гадавых парсюкоў па два цэнтнеры кожны ўжо адкармілі. Яшчэ поўны птушнік кур і качак трымаем. І ў агародзе вырошчваем усё, што патрэбна да стала. Свой вінаграднік развялі. Такія салодкія ягады сёлета былі. А вакол хаты Галіна Сямёнаўна кветнік даглядае, каб вока радавала. І зараз яшчэ палаюць асеннімі фарбамі познія хрызантэмы, вяргіні, астры.